Ահա այսպես գնում էին, երբ մեքենայի հետևին փակցված տասնյակ կարգախոսներով մի տաքսի հանկարծ անցավ իրենց կողքով, կարողացավ արագ մտնել հանգուցյալի մեքենայի և կոկա-կոլայի բեռնատարի միջև եղած փոքրիկ տարածության մեջ: Ասյայի կողքին նստած վարորդը վերջին պահին արգելակեց և երկար հայհոյեց: Մինչ նա հայհոյում էր, Արմանուշը զարմացած շուրջն էր նայում, իսկ Ասյան տաքսիի հետևի գրածներն էր փորձում հասկանալ: Դրանցից մեկը հետաքրքրեց.